**Приложение № 5**

**„Икономическа зона Доброславци“ ЕАД**

„Икономическа зона Доброславци“ ЕАД е създадена с Решение № 281/10.04.2023 г. на Министерския съвет като първата отраслово ориентирана индустриална зона в България, с цел стратегическо развитие на автомобилната индустрия в страната. С това си действие правителството дава ясен знак, че държавата поставя сериозен приоритет на национално ниво в конкретен сектор на икономиката. България постигна голям напредък в автомобилната индустрия за много кратко време и с това решение ще бъде отговорено на повишеното търсене от различни компании.

„Икономическа зона Доброславци“ ЕАД (ИЗД ЕАД) е със 100% държавно участие, собственост на „Национална компания индустриални зони“ ЕАД. Капиталът му е 5 178 610 лева, разпределен в 5 178 610 поименни акции, всяка с номинална стойност от 1 лев.

Стратегията на дружеството е свързана с ефективното управление на икономическата зона и изпълнението на държавната политика свързана с ускоряването на икономическия растеж, чрез привличане на нови инвестиции и разширяване на възможностите за развитие.

„Икономическа зона Доброславци“ ЕАД се намира на 15 км от София, територията и е с площ от 290 хектара, което я прави една от най-мащабните в страната. Приоритет на ръководството на зоната е изграждането на вътрешна инфраструктура, чрез която ще се осигури благоприятна бизнес среда за чужди и български компании.

Финансовият резултат за 2023 г. съгласно предварителните отчети на дружеството е в размер на 61 хил. лв. През краткия отчетен период са направени разходи за оборудване и услуги свързани с функционирането на „Икономическа зона Доброславци“ ЕАД.

Проектът за изграждане на „Икономическа зона Доброславци“ изисква внимателно планиране и управление на различни аспекти. Като принципал на новоучреденото дружество, НКИЗ ЕАД ще работи със заинтересованите страни за спазване на законовата рамка и предоставяне на възможно най-изгодни пазарни условия за инвеститорите и наемателите.

Общият план за проекта за изграждането на „Икономическа зона Доброславци“ е следният:

* Изготвяне на бизнес план:
* Определяне на стратегията на дружеството, краткосрочни и дългосрочни цели. Разглеждане на възможностите за развитие на автомобилния сектор като индустрия, търговия, услуги, технологии и др.
* Оценка на инвестиционните нужди, потенциални доходи и разходи, времеви рамки и възможни рискове.
* Планиране на инфраструктура:
* Планираната инфраструктурата на зоната, включва вътрешна инфраструктура от пътища, комуникации, водоснабдяване, канализация, електрозахранване и т.н. Съгласно Решение на Министерски съвет № 281/10.04.2023 г., с което е създадено дружеството, се делегират права и се определят задължения, да бъдат изградени пътна инфраструктура, водопроводна и канализационна инфраструктура, инфраструктура, необходима за присъединяването на икономическата зона към електропреносната мрежа, както и всички необходими за целите на инвеститорите съоръжения.
* Планирано е и изграждането на железопътна инфраструктура, като съгласно РМС № 281/10.04.2023 г. цялостното изпълнение на довеждащата железопътна инфраструктура е задължение на Министерство на транспорта и съобщенията чрез ДП „Национална компания железопътна инфраструктура“.
* В инвестицията е предвидено и изграждането на социална инфраструктура – зелени площи, велоалеи, ще се осигурят зарядни станции за електрически автомобили.
* Законово и регулаторно одобрение:
* В изпълнението на проекта ще бъдат спазвани всички законови рамки и национални регулации за строителство, опазване на околната среда и други.
* Привличане на инвеститори:
* Ръководството на дружеството ще разработи стратегия за привличане на инвеститори, включително вътрешни правила за работа с инвеститори. Ще бъдат използвани отъпкани методи, които да представят предимствата на зоната и възможностите за инвестиции.
* Изграждане на сгради и съоръжения:
* Ще бъде създаден план за изграждане на необходимите сгради и съоръжения според нуждите на индустриалните, търговски или други дейности. На фокус ще бъдат функционалността и дизайна им.
* Привличане на наематели и дейности:
* Ще бъде разработена стратегия за привличане на предприятия, които биха били заинтересовани да наемат площи в зоната, които да са насочени към логистиката, администрацията и др. дейности свързани с автомобилостроенето.
* Устойчивост и зелени решения:
* Ще бъдат разгледани възможностите за внедряване на зелени технологии, енергийна ефективност и устойчиви практики в инфраструктурата и дейностите в зоната.
* Маркетинг и продажби:
* Ще бъде разработена маркетингова стратегия и ще се проведат рекламни кампании, с цел да се популяризира и да се привлечете внимание към новата икономическа зона. Нейните предимствата и възможностите, които тя предлага.
* Управление и поддръжка:
* Ще бъде създадена адекватна структура за управление и поддръжка на инфраструктурата, както и общите пространства в зоната. Трябва да бъдат гарантирани доброто функциониране на всички системи и услуги.